**Výzva na predkladanie ponúk:**

Identifikačné údaje verejného obstarávateľa:

*Názov organizácie:* ***CULTUS Ružinov, a.s.***

*Sídlo organizácie:* *Ružinovská 28, 820 09 Bratislava*

*IČO : 35874686*

*DIČ :*

*Kontaktná osoba Peter Valúch*

*pre komunikáciu:*

*Kontaktná adresa:*

*mobil: +421903 388 757*

*E-mail: peter.valuch@cultusruzinov.sk*

*Adresa: Ružinovská 28, 820 09 Bratislava*

*(ďalej len ,,verejný obstarávateľ“)*

1. **Predmet obstarávania:**

***Vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie.***

Ak predložené ponuky presiahnu hodnotu vo výške 70.000,- EUR bez DPH, budú pre verejného obstarávateľa neprijateľné. Verejný obstarávateľ si vyhradzuje právo neprijať ponuku, ktorej celková cena za dodanie predmetu zákazky prevyšuje predpokladanú hodnotu zákazky.

1. **Druh zákazky:** stavebná práca.
2. **Predpokladaná hodnota zákazky:**  67.500,- bez DPH
3. **Hlavný predmet a doplňujúce predmety zo Spoločného slovníka obstarávania (CPV):** 45310000-3, 45317300-5, 45311200-2.

Predmetom zadávanej zákazky je v*yhotovenie elektroinštalácie a systému EPS v Spoločenskom dome Nivy, veľká sála a pridružené priestory, podľa projektovej dokumentácie v rozsahu: úprava a doplnenie elektrických rozvádzačov, rekonštrukcia osvetlenia a zásuvkových obvodov, núdzové osvetlenie, EPS, vyhotovenie miestneho prevádzkového predpisu a revízna správa,* v zmysle priloženej projektovej dokumentácie, ktorá je prílohou tejto výzvy.

Podmienky na vykonávané práce s ohľadom na splnenie zákonných noriem sú špecifikované v technickej správe a projektovej dokumentácii, ktoré sú súčasťou tejto výzvy v prílohe.

Všetky vykonávané práce a použité materiály musia spĺňať príslušné technické normy.

Súčasťou predmetu zákazky je aj poskytnutie 5 ročnej záruky na predmet zákazky.

1. **Obhliadka miesta**

Vzhľadom na ustanovenie § 21 zákona pre kvalifikované vypracovanie cenovej ponuky sa záujemcom odporúča vykonať obhliadku miesta dodania predmetu zákazky, resp. s ohľadom na orientačný charakter priloženej projektovej dokumentácie, je pre riadne určenie trasovania kabeláže a s tým súvisiace určenie ceny, obhliadka miesta nevyhnutná. Obhliadku je si možné dohodnúť s kontaktnou osobou Peter Valúch, na tel. čísle 0903 388 757, e-mail: [peter.valuch@cultusruzinov.sk](mailto:peter.valuch@cultusruzinov.sk) Náklady spojené s obhliadkou v plnej miere znáša záujemca.

1. **Miesto a termín plnenia predmetu zákazky:**

Miesto plnenia:

Veľká sála a pridružené priestory Spoločenského domu Nivy, Súťažná ulica č. 18, Bratislava.

katastrálne územie Ružinov, súpisné číslo 1126, postavený na parcele č. 9886/57, zapísaný na liste vlastníctva č. 1, k.ú. Ružinov.

Termín vykonania zákazky: **do 28. augusta 2020**.

1. **Financovanie predmetu zákazky:** rozpočet verejného obstarávateľa
2. **Lehota na predloženie ponuky**: 15.06.2020 do 14.00 hod.
3. **Spôsob predloženia ponuky:** osobne alebo poštou na adresu:CULTUS Ružinov, a.s., Ružinovská 28, 821 09 Bratislava v zalepenej obálke s označením NEOTVÁRAŤ – Elektroinštalácia SD Nivy.

Okraj obálky prosíme opatriť pečiatkou.

Ponuky sa predkladajú v slovenskom jazyku.

Ponuku je potrebné predložiť s nacenením jednotlivých položiek osobitne pre vyhotovenie elektroinštalácie a osobitne pre systém EPS.

Uchádzač uvedenie cenu nasledovne:

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

Cena musí obsahovať všetky náklady spojené s dodaním predmetu zákazky v zmysle predloženej projektovej dokumentácie, vrátane materiálu, práce, dovozu materiálu a odvozu odpadu.

Verejný obstarávateľ vyžaduje predložiť ponuku na celý predmet zákazky.

1. **Obsah cenovej ponuky:**

Ponuka predložená uchádzačom musí obsahovať tieto doklady:

1. Cenovú ponuku v zmysle bodu 9 tejto výzvy,
2. Doklad o oprávnení uskutočňovať stavebné práce napr. Výpis z obchodného registra, Živnostenský list, Potvrdenie Úradu pre verejné obstarávanie o zapísaní do zoznamu hospodárskych subjektov),
3. Potvrdenie o tom, že uchádzač má k dispozícii odborne spôsobilú osobu, ktorá je oprávnená na odborné práce s elektrickými zariadeniami, ktoré sú predmetom zákazky (bližšie viď. bod 12),
4. Zoznam uskutočnených stavebných prác rovnakého alebo podobného charakteru ako je predmet zákazky za predchádzajúcich päť rokov odo dňa vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom bol verejný obstarávateľ alebo obstarávateľ podľa tohto zákona, dokladom je referencia, bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,
5. Vyhlásenie uchádzača (Príloha č. 2),
6. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom na vyhodnotenie ponúk je najnižšia predložená cena s DPH za dodanie kompletného predmetu zákazky v zmysle predloženej projektovej dokumentácie a výkazu-výmeru, vrátane zabezpečenia potrebného materiálu, jeho dovozu, odvozu vzniknutého odpadu a záruky v trvaní 5 rokov.

1. **Podmienky účasti:**

Uchádzač musí byť oprávnený poskytovať predmetné stavebné a elektroinštalačné služby, uvedené si verejný obstarávateľ preverí v príslušnom registri, teda obchodnom alebo živnostenskom.

Montáž elektrických rozvodov a zariadení môžu vykonať iba odborne spôsobilé osoby podľa § 21 a § 23 vyhl. Min. práce, soc. vecí a rodiny SR č.508/2009 Z.z., uchádzač preukáže predmetnú spôsobilosť.

1. **Otváranie ponúk:**

Otváranie ponúk sa uskutoční dňa 17.06.2020 o 11.30 hod.

1. **Postup pri otváraní ponúk:**.

Ponuky bude otvárať komisia zložená z členov menovaných pre dané vyhodnotenie riaditeľkou verejného obstarávateľa.

Verejný obstarávateľ v súlade s podmienkami výzvy na predkladanie ponúk oznámi uchádzačom výsledok vyhodnotenia ponúk.

Opis predmetu zákazky tvorí prílohu tejto výzvy na predkladanie ponúk. Ponuka uchádzača, ktorá nespĺňa stanovené podmienky účasti a/alebo požiadavky na predmet zákazky nebude verejným obstarávateľom hodnotená.

1. **Lehota viazanosti ponúk**:

Lehota viazanosti ponuky je do 31.10.2020.

1. **Osoby určené pre styk so záujemcami a uchádzačmi:**

Uvedené v identifikácii verejného obstarávateľa.

1. **Dôvody pre zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným minimálnym požiadavkám vo výzve na predkladanie ponúk,
* ak ponuky presiahnu rozpočet verejného obstarávateľa,
* ak sa zmenili okolnosti, za ktorých sa vyhlásilo toto verejné obstarávanie (toho času najmä pri zmene finančnej situácie verejného obstarávateľa v dôsledku prijímaných opatrení v súvislosti s aktuálnou pandemickou situáciou) .

Prílohy:

* + - 1. Opis a špecifikácia predmetu zákazky – výkaz výmer, technická správa a projektová dokumentácia. Dostupná tu:

<https://amperiask-my.sharepoint.com/:u:/g/personal/ploczek_amperia_sk/EeM-jYrqlC1HrDjvJbY9LRoBjzfhpu08oSIPzbdFBe2TLw?e=7o1gkm>

* + - 1. Vyhlásenie uchádzača.
      2. Návrh zmluvy o dielo.

V Bratislave, dňa 04.06.2020

----------------------------------------

Ing. František Fabián, MBA

predseda predstavenstva

----------------------------------------

člen predstavenstva

**Príloha č. 2**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ......................................................................................... týmto vyhlasuje, že

je dôkladne oboznámený a súhlasí s podmienkami obstarávania „***Vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie***“, ktoré sú určené vo Výzve na predloženie ponuky, jej prílohách a v iných dokumentoch poskytnutých obstarávateľom v lehote na predkladanie ponúk, všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

nemá uložený zákaz účasti vo verejnom obstarávaní potvrdený konečným rozhodnutím.

v .................... dňa ........................... ..................................................

podpis

v .................... dňa ........................... ..................................................

podpis

Príloha č. 3

**ZMLUVA O DIELO č.**

uzatvorená podľa ust. § 536 a nasl. Zákona č. 513/1991 Zb. Obchodný zákonník v znení neskorších predpisov

**Článok I**

**Zmluvné strany**

**1.1 Objednávateľ CULTUS Ružinov, a.s.**

sídlo: Ružinovská 28, 820 09 Bratislava

zastúpený: Ing. František Fabián, MBA – predseda predstavenstva

– člen predstavenstva

IČO: 35 874 686

DIČ: 2021773941

IČ DPH: SK2021773941

bankové spojenie: Tatra banka, a.s.

BIC: TATRSKBX

IBAN: SK32 1100 0000 0026 2670 5802

Zapísaná v Obchodnom registri na Okresnom súde Bratislava I, oddiel: Sa, vložka č. 3262/B

(ďalej len "*objednávateľ*")

**1.2 Zhotoviteľ**

sídlo:

zastúpený:

IČO:

Tel. kontakt:

Platca DPH / Neplatca DPH \*správne zvýraznite zakrúžkovaním

Zapísaná v Obchodnom registri na Okresnom súde Bratislava I, oddiel: Sro, vložka č.127777/B

(ďalej len "*zhotoviteľ*" alebo spoločne ako „*zmluvné strany*“)

*Preambula*

*Zhotoviteľ prehlasuje, že je oprávnený dodávať tovar a uskutočňovať práce, ktoré sú predmetom tejto zmluvy. Podkladom pre uzavretie tejto zmluvy je cenová ponuka zhotoviteľa, ako najnižšia predložená ponuka v rámci výzvy objednávateľa na predkladanie ponúk na predmet zákazky:* ***Vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie.***

**Článok II**

**Predmet zmluvy**

2.1 Predmetom tejto zmluvy je záväzok zhotoviteľa riadne zhotoviť a odovzdať dielo: „V*yhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie, a to v rozsahu: úprava a doplnenie elektrických rozvádzačov, rekonštrukcia osvetlenia a zásuvkových obvodov, núdzové osvetlenie, EPS, vyhotovenie miestneho prevádzkového predpisu a revízna správa***“** (ďalej len „Dielo“ alebo „Rekonštrukcia“) a záväzok objednávateľa Dielo riadne prevziať a za Dielo zaplatiť dohodnutú cenu.

2.2 Rozsah Diela, tj. podrobný rozpis rekonštrukčných prác je stanovený príslušnou projektovou dokumentáciou, ktorá tvorí neoddeliteľnú súčasť tejto zmluvy, rovnako tak výkaz – výmer k danej rekonštrukcii, ktorý je prílohou tejto zmluvy. Dielom sa rozumie:

vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie, a to v rozsahu: úprava a doplnenie elektrických rozvádzačov, rekonštrukcia osvetlenia a zásuvkových obvodov, núdzové osvetlenie, EPS, vyhotovenie miestneho prevádzkového predpisu a revízna správa, a to v zmysle predloženej projektovej dokumentácie, záruka v trvaní 5 rokov.

* 1. Zhotoviteľ sa zaväzuje vykonať Rekonštrukciu podľa predchádzajúceho bodu:
* veľká sála a pridružené priestory Spoločenského domu Nivy, Súťažná ulica č. 18, Bratislava, katastrálne územie Ružinov, súpisné číslo 1126, postavený na parcele č. 9886/57, zapísaný na liste vlastníctva č. 1, k.ú. Ružinov, ktorý má objednávateľ v nájme na základe Zmluvy o komplexnom nájme uzavretej s mestskou časťou Bratislava-Ružinov.

2.3.1 Objednávateľ uskutočňuje dielo s písomným súhlasom tak vlastníka nehnuteľnosti – hlavné mesto Slovenskej republiky Bratislavy ako aj so súhlasom prenajímateľa mestská časť Bratislava-Ružinov.

2.4 Zhotoviteľ sa zaväzuje na svoje náklady a na svoje nebezpečenstvo riadne a včas zhotoviť pre objednávateľa Dielo podľa tejto zmluvy.

2.5 Za škody spôsobené v priebehu realizácie Diela zodpovedá zhotoviteľ. Nebezpečenstvo škody na Diele prechádza na objednávateľa dňom riadneho protokolárneho prevzatia Diela objednávateľom.

2.6 Objednávateľ sa zaväzuje, že Dielo vykonané v súlade s touto zmluvou a dotknutými právnymi a technickými predpismi prevezme a uhradí zaň Zhotoviteľovi cenu za podmienok a spôsobom dohodnutým v Článku 4.1 tejto zmluvy.

2.7 Práce nad rámec tejto zmluvy musia byť odsúhlasené objednávateľom a dohodnuté formou dodatku k zmluve, pri dodržaní podmienok stanovených príslušnými ustanoveniami zákona o verejnom obstarávaní.

**Článok III**

**Čas a miesto plnenia**

3.1 Zhotoviteľ za zaväzuje zhotoviť Dielo pre objednávateľa pri dodržaní podmienok stanovených touto zmluvou a príslušnými predpismi v lehote do **28. augusta 2020.**

3.1.1 Objednávateľ sa zaväzuje po podpise tejto zmluvy priestor rekonštrukcie zhotoviteľovi riadne sprístupniť.

3.2 Miestom dodania Diela je Spoločenský dom Nivy na Súťažnej ulici č. 18 v Bratislave podľa bodu 2.3 tejto zmluvy. Zhotoviteľ zodpovedá za škody na vykonávanom diele až do jeho riadneho odovzdania objednávateľovi podľa tejto zmluvy.

3.3 V prípade, že zhotoviteľ zabezpečí vykonanie diela pred lehotou uvedenou v bode 3.1 tejto zmluvy, je oprávnený upovedomiť o tejto skutočnosti objednávateľa a objednávateľ je povinný v tomto prípade Dielo prevziať aj pred lehotou stanovenou v bode 3.1 tejto zmluvy.

3.4 V prípade, ak počas vykonávania Diela zhotoviteľ zistí prekážku zo strany objednávateľa, ktorá mu bude brániť v riadnom a včasnom vykonaní diela v dohodnutej lehote, je povinný bezodkladne informovať o tom objednávateľa. Objednávateľ túto prekážku bezodkladne odstráni podľa jej povahy, pričom o čas odstránenia tejto prekážky sa predĺži lehota na vykonanie diela.

3.5 Zhotoviteľ nie je v omeškaní s riadnym a včasným odovzdaním a vykonaním Diela v prípade, ak jeho riadnemu a včasnému vykonaniu bránila skutočnosť na strane objednávateľa, alebo v prípade, ak vykonaniu diela bránila skutočnosť, ktorú zhotoviteľ nemohol svojím konaním ovplyvniť.

3.6 Objednávateľ umožní zhotoviteľovi voľný prístup na miesto plnenia, a teda umožní vykonávať rekonštrukčné práce v súlade s časom stanoveným na rekonštrukcie podľa všeobecne záväzného nariadenia mestskej časti Bratislava-Ružinov.

**Článok IV**

**Cena diela**

4.1 Cena za zhotovenie Diela v rozsahu Článku II tejto zmluvy je určená na základe cenovej ponuky zhotoviteľa, ktorú predložil ako najnižšiu cenovú ponuku na výzvu objednávateľa na predkladanie ponúk zákazku: Vyhotovenie elektroinštalácie a systému EPS v Spoločenskom dome Nivy, veľká sála a pridružené priestory v zmysle projektovej dokumentácie, a to v rozsahu: úprava a doplnenie elektrických rozvádzačov, rekonštrukcia osvetlenia a zásuvkových obvodov, núdzové osvetlenie, EPS, vyhotovenie miestneho prevádzkového predpisu a revízna správa, a to vo výške ................................................ **EUR s DPH** (slovom: EUR centov),

................................................ EUR bez DPH.

4.2 Cena podľa bodu 4.1 je konečná, obsahuje všetky náležitosti nevyhnutné k riadnej realizácií Diela, všetky práce, materiál, dopravné náklady, pomocný materiál, odvoz odpadu, 5 ročná záruka. F

**Článok V**

**Platobné podmienky**

5.1 Zaplatenie ceny za vykonané Dielo bude realizované bezhotovostným prevodom na bankový účet zhotoviteľa, a to na základe vystavenej faktúry.

5.2 Faktúra za vykonané dielo bude vystavená po riadnom odovzdaní diela objednávateľovi, potvrdené písomným protokolom o odovzdaní a prevzatí diela.

5.3 Lehota splatnosti faktúry za riadne vykonané Dielo je 30 dní odo dňa jej doručenia objednávateľovi. Faktúra musí obsahovať všetky náležitosti daňového dokladu stanovené Zákonom č. 222/2004 Z.z. o dani z pridanej hodnoty v znení neskorších predpisov.

**Článok VI**

**Odovzdanie a prevzatie diela**

6.1 Zhotoviteľ vyzve po zhotovení Diela objednávateľa aspoň tri pracovné dni pred dňom jeho odovzdania a prevzatia na jeho odovzdanie a prevzatie v mieste plnenia. Objednávateľ je oprávnený odoprieť prevzatie Diela v prípade, ak nie je vykonané v súlade s touto zmluvou.

6.2 Zhotoviteľ je povinný odovzdať vykonané Dielo najneskôr v lehote uvedenej v článku III tejto zmluvy, na základe písomného protokolu o odovzdaní Diela, ktorý podpíšu obe zmluvné strany.

6.3 Dňom podpisu protokolu o odovzdaní Diela oboma zmluvnými stranami sa Dielo považuje za riadne odovzdané.

**Článok VII**

**Práva a povinnosti zhotoviteľa**

7.1 Zhotoviteľ podpisom tejto zmluvy potvrdzuje, že sa oboznámil s rozsahom Diela a povahou Diela podľa podkladov predložených mu objednávateľom k termínu podpisu tejto zmluvy a sú mu známe technické, kvalitatívne a iné podmienky k realizácii diela. Zhotoviteľ prehlasuje, že disponuje takými kapacitami a odbornými znalosťami a oprávneniami, ktoré sú potrebné k riadnemu a odbornému vykonaniu diela.

7.2 Zhotoviteľ použije k vykonaniu Diela materiály a technológie certifikovaných firiem tak, aby spĺňali všetky náležitosti stanovené príslušnými technickými normami, a aby boli v súlade s požiadavkami priloženej technickej správy a projektovej dokumentácie.

7.3 Zhotoviteľ sa zaväzuje dodržiavať všetky protipožiarne a bezpečnostné predpisy a plne zodpovedá za bezpečnosť a ochranu zdravia svojich zamestnancov pri práci.

7.4 Zhotoviteľ nesie zodpovednosť za čistotu a poriadok pri vykonávaní Diela. Zhotoviteľ odstráni na svoje náklady nečistoty a odpady, ktoré sú výsledkom jeho činnosti. Zhotoviteľ je povinný nakladať s odpadmi v súlade so zákonom č. 223/2001 Z. z. o odpadoch a o zmene a doplnení niektorých zákonov.

7.5 Zhotoviteľ sa zaväzuje dodržiavať všeobecne záväzné predpisy, technické normy ako aj ustanovenia tejto zmluvy. Je povinný riadiť sa východiskovými podkladmi a pokynmi objednávateľa, rozhodnutiami a vyjadreniami dotknutých orgánov štátnej správy, resp. miestnej samosprávy.

7.5.1 Príslušné povolenie stavebného úradu k vykonávaniu Diela zabezpečuje v plnom rozsahu objednávateľ.

7.6 Zhotoviteľ je povinný vykonávať predmet plnenia tejto zmluvy tak, aby nedošlo ku škodám na majetku objednávateľa. Zhotoviteľ zodpovedá za škodu spôsobenú na majetku objednávateľa, ak bola spôsobená zhotoviteľom alebo jeho pracovníkmi alebo bola spôsobená treťou osobou na majetku objednávateľa z dôvodu, že si zhotoviteľ nesplnil riadne a včas povinnosti podľa tejto zmluvy a zákona. Zhotoviteľ zodpovedá za škodu spôsobenú tretej osobe, ktorá vznikla pri vykonávaní činností podľa tejto zmluvy.

7.7 Zhotoviteľ zodpovedá za všetky práce vykonávané pomocou tretích osôb, s ktorými je v zmluvnom vzťahu /subdodávateľmi/ tak, ako by ich vykonával on sám a zaväzuje sa zabezpečiť dodržiavanie podmienok tejto zmluvy tretími osobami.

7.8 Zhotoviteľ je povinný dodať objednávateľovi pri prevzatí Diela všetky potrebné doklady- revíznu správu, certifikáty, vyhlásenia o zhode jednotlivých materiálov.

7.9 Zhotoviteľ je povinný vykonať Dielo na vlastné nebezpečenstvo.

7.10 Riešenie nepredvídateľných okolností je zhotoviteľ povinný operatívne konzultovať s objednávateľom.

**Článok VII**

**Zodpovednosť za vady a záruky**

8.1 Zhotoviteľ zodpovedá objednávateľovi za to, že je Dielo zhotovené podľa podmienok stanovených v tejto zmluve a jej príloh, ako aj s ponukou zhotoviteľa na základe výzvy objednávateľa.

8.2 Prípadné vady Diela je objednávateľ povinný uplatniť u zhotoviteľa bezodkladne po zistení vady v písomnej forme.

8.3 Zhotoviteľ zodpovedá za vady predmetu plnenia počas záručnej doby v trvaní 5 rokov odo dňa prevzatia diela v zmysle preberacieho protokolu. Zhotoviteľ poskytuje záruku, že práce boli vykonané a ukončené v súlade s ustanoveniami tejto zmluvy a počas záručnej doby si dielo zachová vlastnosti dohodnuté podľa tejto zmluvy.

8.4 Ak sa v záručnej dobe vyskytne na diele akákoľvek vada, je zhotoviteľ, na základe výzvy objednávateľa, povinný ju bezodkladne na vlastné náklady odstrániť. O odstránení vady spíšu zmluvné strany záznam.

8.5 Zhotoviteľ nesie zodpovednosť za to, že všetky materiály tvoriace časť diela budú mať požadované vlastnosti počas záručnej doby dohodnutej v tejto zmluve.

8.6 Zhotoviteľ je povinný odstrániť vady Diela bezodkladne, najneskôr do 20 dní od výzvy objednávateľa. V prípade, ak nebude možné vadu odstrániť v tejto lehote z dôvodu dlhšej dodacej doby materiálu potrebného na odstránenie vady, je zhotoviteľ povinný o tom informovať objednávateľa a vynaložiť maximálne úsilie, aby táto čakacia lehota bola čo najkratšia a zabezpečiť úplné odstránenie vady najneskôr do 7 dní odo dňa dodania príslušného materiálu.

8.7 Ak zhotoviteľ nekoná pri odstraňovaní vady tak, ako je uvedené v tomto článku, objednávateľ má právo vykonať práce nevyhnutné na odstránenie vady prostredníctvom iných, na nebezpečenstvo a náklady zhotoviteľa. Náklady riadne vzniknuté objednávateľovi pri odstraňovaní vád alebo škôd je zhotoviteľ povinný objednávateľovi uhradiť. Vzniknuté náklady budú reflektovať trhové ceny podobných alebo rovnakých materiálov a prác v danom čase, na danom mieste a primeranú odmenu za odborný čas strávený zamestnancami objednávateľa riadiacimi opravné práce.

**Článok IX**

**Sankcie**

9.1 Zmluvné strany sa dohodli, že v prípade nesplnenia povinností sa sankcie za ich porušenie budú uplatňovať nasledovne:

9.2 V prípade nedodržania zmluvne dohodnutého termínu vykonania a odovzdania diela, nezačatia odstraňovania vád v zmysle Článku VIII tejto zmluvy, zaplatí zhotoviteľ objednávateľovi zmluvnú pokutu vo výške 0,5 % z ceny Diela za každý deň omeškania.

9.3 V prípade omeškania objednávateľa s úhradou oprávnene a riadne vystavenej faktúry, je objednávateľ povinný uhradiť zhotoviteľovi úrok z omeškania vo výške 0,05 % z fakturovanej dlžnej sumy za každý deň omeškania.

9.4 Uplatnením práva na zmluvnú pokutu, nie je dotknuté právo zmluvnej strany na náhradu škody, ktorá vznikla zmluvnej strane porušením povinnosti a to v plnom rozsahu, bez započítania výšky zmluvnej pokuty do výšky náhrady škody.

**Článok X**

**Skončenie zmluvného vzťahu**

10.1 Zmluvné strany sa dohodli, že tento zmluvný vzťah zaniká:

1. písomnou dohodou medzi zmluvnými stranami,
2. odstúpením od zmluvy v prípade, ak ktorákoľvek zo zmluvných strán nedodrží alebo poruší niektoré z ustanovení tejto zmluvy.

10.2 Odstúpenie od zmluvy je účinné dňom jeho písomného doručenia druhej zmluvnej strane, dňom odmietnutia jeho prevzatia alebo dňom vrátenia doporučenej zásielky druhej zmluvnej strane, aj keď sa adresát o tom nedozvedel.

10.3 Odstúpenie od zmluvy a skončenie zmluvného vzťahu výpoveďou, nevylučuje možnosť uplatnenia si práva na náhradu preukázanej škody, ktorá vznikla nesplnením záväzku jednou zo zmluvných strán.

**Článok XI**

**Záverečné ustanovenia**

11.1 Neoddeliteľnou súčasťou tejto zmluvy je Príloha č. 1, a to projektová dokumentácia k realizácii diela a výkaz-výmer.

11.2 Zmeny a doplnenia tejto zmluvy je možné realizovať len formou písomných dodatkov, podpísaných oboma zmluvnými stranami. Na vzťahy neupravené touto zmluvou sa vzťahujú príslušné ustanovenia zákona č. 513/1991 Zb. Obchodný zákonník, zákona č. 343/2015 Z.z. o verejnom obstarávaní a o zmene a doplnení niektorých zákonov a ostatných právnych predpisov platných na území Slovenskej republiky.

11.3 Táto zmluva je vyhotovená v štyroch rovnopisoch, pričom objednávateľ obdrží tri rovnopisy a zhotoviteľ jeden rovnopis.

11.4 Táto zmluva je povinne zverejňovanou zmluvou v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších právnych predpisov.

11.5 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke spoločnosti CULTUS Ružinov, a.s. v zmysle § 47a zákona č. 40/1964 Zb. Občiansky zákonník.

11.6 Zmluvné strany vyhlasujú, že sa so zmluvou dôkladne oboznámili, prečítali si ju, jej obsahu porozumeli a na znak súhlasu ju podpisujú.

Za objednávateľa: Za zhotoviteľa:

V Bratislave, dňa V Bratislave, dňa

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Ing. František Fabián, MBA

predseda predstavenstva

\_\_\_\_\_\_\_\_\_\_\_\_\_\_\_\_\_\_\_

člen predstavenstva